Un jaf armat s-a produs la o sucursală bancară din Sectorul 4, București.

Incidentul a avut loc în jurul orei 15:00 la o bancă de pe șoseaua Giurgiului din Sectorul 4. Un tânăr a intrat în interiorul băncii cu o armă, a amenințat o femeie de la ghișeu și i-a cerut o sumă de bani. Nu a folosit arma pe care o avea asupra sa, iar în timpului jafului a avut fața descoperită, purtând doar o șapcă pe cap.

Bărbatul a fugit cu banii dar nu se cunoaște încă despre ce sumă este vorba. Mai multe echipaje de poliție au ajuns la fața locului și au început o anchetă.

Jaful a avut loc la o sucursală a Băncii Româneşti.